**ΔΕΛΤΙΟ ΤΥΠΟΥ**  
**Έναρξη τoυ νέου κύκλου του Προγράμματος EWA στην Ελλάδα για το 2025 – Ευκαιρία για Γυναίκες Επιχειρηματίες στον Τομέα της Αγροδιατροφής**

*Αθήνα, 8 Απριλίου 2025* – Το **Ευρωπαϊκό Ινστιτούτο Καινοτομίας και Τεχνολογίας Τροφίμων (EIT Food)**, σε συνεργασία με τον **AWomanCanBe.org**, ανακοινώνουν την έναρξη του **νέου κύκλου του προγράμματος Empowering Women in Agrifood (EWA) 2025** στην Ελλάδα. Το πρόγραμμα, που υλοποιείται σε **13 χώρες** (Ελλάδα, Ιταλία, Ισπανία, Πορτογαλία, Τουρκία, Αλβανία, Β. Μακεδονία, Ρουμανία, Σερβία, Σλοβενία, Ουκρανία, Πολωνία, Εσθονία), στοχεύει στην ενδυνάμωση γυναικών που έχουν μια καινοτόμα ιδέα ή που βρίσκονται ήδη, στο αρχικό στάδιο έναρξης των νεοφυών επιχειρήσεων τους (start-ups από το 2022 και μετά).

Στο πλαίσιο του προγράμματος, οι υποψήφιες που θα επιλεγούν, θα λάβουν για 6 μήνες, συνεχή υποστήριξη για τις επιχειρήσεις και την ανάπτυξη των ιδεών/project τους, μέσω online training και εξατομικευμένου mentoring. Επιπλέον θα έχουν πρόσβαση σε επενδυτές, ειδικούς και επιχειρηματίες που θα τις βοηθήσουν να εξελίξουν τις ιδέες και τις επιχειρήσεις τους. Τέλος, οι ωφελούμενες θα έχουν τη δυνατότητα να διεκδικήσουν έως και 10.000€ στο διαγωνισμό που θα πραγματοποιηθεί στο τέλος του κύκλου και θα αναδείξει 2 νικήτριες (η 1η νικήτρια θα λάβει 10.000€ και η 2η νικήτρια 5.000€) .

**Πώς να Συμμετέχετε;**

Οι ενδιαφερόμενες μπορούν να υποβάλουν αίτηση **μέχρι τις 25 Μαΐου 2025** στον παρακάτω σύνδεσμο <https://www.f6s.com/ewa-2025-ellada/apply>.

Το πρόγραμμα **δεν έχει κόστος συμμετοχής** και απευθύνεται σε γυναίκες άνω των 18 ετών με ιδέες ή νεοσύστατες επιχειρήσεις.

**Συνεργασία με το Πανεπιστήμιο Θεσσαλίας – Ενημερωτικό Event**

Στο πλαίσιο της προώθησης του προγράμματος, θα πραγματοποιηθεί **ειδικό ενημερωτικό event** σε συνεργασία με το **Πανεπιστήμιο Θεσσαλίας**, όπου οι ενδιαφερόμενες θα ενημερωθούν για:

* Τις **προϋποθέσεις συμμετοχής** (επιχειρηματικές ιδέες ή νεοσύστατες επιχειρήσεις έως 3 ετών).
* Τα **οφέλη**: 6 μήνες mentoring, εκπαιδεύσεις, πρόσβαση σε δίκτυο επαφών, χρηματοδότηση 1.000€ για την παρακολούθηση του προγράμματος και δυνατότητα για επιπλέον 15.000€ στις πρώτες δυο νικήτριες του τελικού διαγωνισμού.
* Τον **τρόπο υποβολής αίτησης** (μέχρι **25 Μαΐου 2025**)

Το event θα πραγματοποιηθεί στις **5 Μαΐου** και ώρα **18:00** στο **Πάρκο Καινοτομίας JOIST στη Λάρισα**, με παρουσιάσεις από ειδικούς και επιτυχημένες αποφοίτους του προγράμματος ενώ οι συμμετέχουσες θα λάβουν **καθοδήγηση για τη δημιουργία των αιτήσεων τους.**

**Χορηγός του Προγράμματος – Nikolopoulou Foods**

Το EWA 2025 στηρίζεται στη συνεργασία με την εταιρεία**Nikolopoulou Foods**, η οποία ως **μέγας χορηγός** στην Ελλάδα, ενισχύει τη δέσμευσή της για την **επιχειρηματική ισότητα,**την **καινοτομία στον αγροδιατροφικό τομέα, αλλά και την ενίσχυση των γυναικών** οι οποίες μπορούν να ξεχωρίσουν με τις ιδέες και το πνεύμα τους. Η **Nikolopoulou Foods** θα διαθέσει και θα  απονείμει το 2ο βραβείο των 5.000€ .

**Σημειώσεις για τους Δημοσιογράφους:**

* Στην Ευρώπη, η έλλειψη εκπροσώπησης των γυναικών στις αγροτικές περιοχές δεν επηρεάζει μόνο την επιχειρηματικότητα αλλά τον ευρύτερο τομέα. Η Ευρωπαϊκή Επιτροπή δουλεύει μαζί με τα κράτη-μέλη της Ευρώπης και με τη συγχρηματοδότηση προγραμμάτων όπως το EWA, για την αντιμετώπιση αυτών των προκλήσεων και για να ενθαρρύνει ακόμα περισσότερες γυναίκες να ξεκινήσουν τις δικές τους επιχειρήσεις.
* Στην Ελλάδα, το πρόγραμμα υλοποιείται σε συνεργασία με τον  **AWomanCanBe.org**, με στόχο τη μείωση των **έμφυλων ανισοτήτων** στον αγροδιατροφικό τομέα.
* **Στατιστικά**: Μόνο **31% των γυναικών** στην ΕΕ κατέχουν ηγετικές θέσεις στη γεωργία (Eurostat, 2023).

**Επικοινωνία:**  
**Για τον EIT Food**: Carolina Silva Marques | [carolina.silvamarques@eitfood.eu](mailto:carolina.silvamarques@eitfood.eu)   
**Για τον AWomanCanBe.org**: Κωνσταντίνα Τογκαρίδου | [info@awomancanbe.org](https://mailto:info@awomancanbe.org) | 6940748716

*Για περισσότερες πληροφορίες, επισκεφτείτε:*[*eitfood.eu*](http://www.eitfood.eu/) *| [awomancanbe.org](http://www.awomancanbe.org/)*